па́стыріе и учи́теліе до́брагѡ па́стыря си́хъ му́дрыхъ сщ҃еннотаи̂нникъ, соше́дшеся восхва́лимъ, свѣти́льники свѣтоза̂рныя, свѣтопріє́мныя свѣщы̀, столпы̀, цр҃кѡ́вныя, вѣ́ры крѣ̂пкая ѡснова̂нія, ла́стѡвицы, бж҃е́ственную ве́сну провозвѣща́ющыя сп҃се́нія, трубы̂ мусікі́йски возглаша́ющыя, пѣ́сньми бж҃е́ственными восхваля́юще, си́це рце́мъ: ст҃і́и чудотво́рцы, пе́тре и алеѯі́е, іѡ́но и філі́ппе, ско́рѡ предвари́те, и изба́вите на́съ ѿ нахожде́ній иноплеме́нныхъ и междоусо́бныя бра́ни, и сп҃си́те ста́до своѐ мл҃твами ва́шими